Kommissionens forordning (EF) nr. 1762/2002

af 2. oktober 2002

om ændring af forordning (EF) nr. 3223/93 om visse statistiske oplysninger om de restitutioner, der betales ved eksport af visse landbrugsprodukter i form af varer, der omfattes af Rådets forordning (EØF) nr. 3035/80

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3448/93 af 6. december 1993 om en ordning for handelen med visse varer fremstillet af landbrugsprodukter(1), senest ændret ved forordning (EF) nr. 2580/2000(2), særlig artikel 20, og

ud fra følgende betragtninger:

(1) På baggrund af informationsteknologisystemernes udvikling og Kommissionens stadige behov for forbedrede statistiske oplysninger er det hensigtsmæssigt at tilpasse formatet og omfanget af de statistiske oplysninger, der indberettes til Kommissionen i overensstemmelse med Kommissionens forordning (EF) nr. 3223/93 af 25. november 1993 om visse statistiske oplysninger om de restitutioner, der betales ved eksport af visse landbrugsprodukter i form af varer, der omfattes af Rådets forordning (EØF) nr. 3035/80(3), senest ændret ved forordning (EF) nr. 1432/96(4).

(2) I betragtning af den forbedrede informationsteknologi er det ikke længere hensigtsmæssigt at behandle de statistiske oplysninger i varegrupper. Det bør derfor ikke længere kræves, at disse oplysninger indberettes i varegrupper.

(3) Ved artikel 17, stk. 2, i Kommissionens forordning (EF) nr. 1520/2000 af 13. juli 2000 om fastsættelse af fælles gennemførelsesbestemmelser for eksportrestitutionsordningen og af kriterier for fastsættelse af restitutionsbeløbet for visse landbrugsprodukter, der udføres i form af varer, som ikke er opført i traktatens bilag I(5), senest ændret ved forordning (EF) nr. 1052/2002(6), er rækken af varer blevet udvidet og tærsklen for erklæring om, hvorvidt disse varer indeholder en høj procentdel af visse mælkeprodukter, blevet nedsat. Forordning (EF) nr. 3223/93 bør tilpasses for at afspejle denne ændring.

(4) Forordning (EF) nr. 3223/93 bør derfor ændres i overensstemmelse hermed.

(5) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Horisontale Spørgsmål i forbindelse med Handel med Forarbejdede Landbrugsprodukter uden for Traktatens Bilag I -

UDSTEDT FØLGENDE FORORDNING:

Artikel 1

I forordning (EF) nr. 3223/93 foretages følgende ændringer:

1) I artikel 2 udgår første led.

2) Artikel 3 affattes således: "Artikel 3

1. De statistiske oplysninger, der kræves i henhold til artikel 1, fremsendes til Kommissionen i form af en elektronisk fil i det format, der er fastsat i bilag C.

2. Statistiske oplysninger om varer, der er omfattet af Kommissionens forordning (EF) nr. 1520/2000(7), for hvilke der er betalt eksportrestitutioner i den foregående måned, opdeles efter den 8-cifrede KN-kode og skal omfatte:

a) mængderne af disse varer, udtrykt i tons eller en anden angiven måleenhed

b) det restitutionsbeløb, udtrykt i national valuta, der er ydet for hvert af de pågældende basislandbrugsprodukter i den foregående måned

c) de mængder af hvert basislandbrugsprodukt, udtrykt i tons eller en anden angiven måleenhed, for hvilke der er ydet restitutionsbeløb.

3. Med hensyn til varer under KN-kode 0405 20 10, 0405 20 30, 1806 90 60 til 1806 90 90, 1901 10 00 til 1901 90 99 og 2106 90 98 med et indhold pr. 100 kg varer, der udføres, af mindst 51 kg mejeriprodukter under KN-kode 0402 10 19, 0402 21 19, 0405 10 11 til 0405 90 90 og 0406 10 20 til 0406 90 99, der indføres fra tredjelande i forbindelse med toldpræferenceaftaler, skal de statistiske oplysninger omfatte:

a) de mængder af disse varer, udtrykt i tons, for hvilke der er ydet eksportrestitutioner i den foregående måned

b) det restitutionsbeløb, udtrykt i national valuta, der er ydet for disse varer i den foregående måned

c) de mængder af produkter under KN-kode 0402 10 19, 0402 21 19, 0405 10 11 til 0405 90 90 og 0406 10 20 til 0406 90 99, som indgår i de udførte varer, der er indført fra tredjelande i forbindelse med toldpræferenceaftaler."

3) Bilag A udgår.

4) Der tilføjes et bilag C, som er vedlagt som bilag til denne forordning.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes på restitutioner, som udbetales fra den 1. oktober 2002.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 2. oktober 2002.

På Kommissionens vegne

Loyola De Palacio

Næstformand

(1) EFT L 318 af 20.12.1993, s. 18.

(2) EFT L 298 af 25.11.2000, s. 5.

(3) EFT L 292 af 26.11.1993, s. 10.

(4) EFT L 184 af 24.7.1996, s. 17.

(5) EFT L 177 af 15.7.2000, s. 1.

(6) EFT L 160 af 18.6.2002, s. 16.

(7) EFT L 177 af 15.7.2000, s. 1.

BILAG

"BILAG C

(Artikel 3, stk. 1)

Ved overførsel i elektronisk fil sendes dataene til Kommissionen i form af en "ASCII"-tabel, som indeholder de forskellige kolonner adskilt af tabulatortegn (tab delimited format), idet første række i filen indeholder kolonnetitlerne, eller i en anden form, der i forvejen er godkendt af Kommissionen.

>PIC FILE= "L_2002265DA.001503.TIF">"